Myrceugenia planipes

Ti Myrceugenia planipes, ammo pay iti Ingles a kas Valdivia's patagua (Patagua de Valdivia) ket ti kankanayon a berde a mula a mabirukan iti Chile ken Arhentina manipud iti 37 aginggana iti 45°S. Mabirukan daytoy iti pagbaetan ti 400 (1300) ken 700 m (2300 ft) iti ngato ti pantar ti baybay.

 Deskripsion 
Daytoy ket kankanayon a berde a bassit a kayo wenno bassit a mula nga agrukod aginggana iti 8 m (26 ft) iti katayag, nalamuyot a marisdapo nga ukis ti kayo, nakaro a nadutdotan dagiti ubing a saringit, agsumbangir ken eliptiko a bulbulong nga agraman kadagiti intero a paraigid, umakikid iti ngato ken sukog singat aginggana iti umakikid iti baba. Dagiti bulong ket 2.2–8 cm iti kaatiddog ken 1.3 cm iti kaakaba, nasileng a berde ken nalamuyot iti ngato ken nakusnaw a berde ken nadutdotan iti baba no ubing. Dagiti pesiolo ket nagaritan bassit a 2–6 mm iti kaatiddog. Prominente a paragpag iti tengnga iti sirok. Dagiti sabong ket hermaphrodite, bugbugtong ken axillary wenno nagririmpuok kadagiti axillary ti inploressensia kadagiti grupo ti 2-3 a sabong, dagiti 4 a sepalo ket naidekket iti baba ken dagiti 4 nga agraman kadagiti aglay-ot a puraw a petalo . Adu dagiti estambre: agdumadumada kadagiti 120-220 ken 7–12 mm iti kaatiddog, ti maysa nga estilo iti agarup a 5–8 mm iti kaatiddog. Ti bunga ket nangisit a maratimbukel a berry, agarup a 0.8–1 cm iti diametro. Iti uneg ket dagiti 3-4 a bukel iti agarup a 4–5 mm iti kaatiddog.

 Dagiti usar 
Maus-usar daytoy iti popular nga agas para kadagiti sakit ti kudil.

 Etimolohia 
Daytoy ket ti panagraman dagiti nagan ti henero ti Myrcia ken Eugenia. Daytoy ket naimulmula idiay Espania.

 Dagiti akinruar a silpo 

planipes
Kategoria:Kaykayo ti Chile
Kategoria:Kaykayo ti Arhentina